**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ.ΠΡΩΤ: 4556**

 **Λιβαδειά 3 /3/2020**

**ΑΠΟΣΠΑΣΜΑ**

Από το πρακτικό της αριθμ.2020-3ης Τακτικής Συνεδρίασης

του Δημοτικού Συμβουλίου Λεβαδέων

Αριθμός απόφασης  **32**

 **ΘΕΜΑ: Κανονισμός Λειτουργίας « Φιλαρμονική Ορχήστρα Δήμου Λεβαδέων».**

 Στη Λιβαδειά σήμερα την 26η Φεβρουαρίου 2020, ημέρα Τετάρτη και ώρα 18:00 π.μ στην αίθουσα  συνεδριάσεων του Δημοτικού Συμβουλίου Λεβαδέων – «Παλαιό Δημαρχείο» -Πλ. Εθνικής Αντιστάσεως 1 – συνεδρίασε σε δημόσια συνεδρίαση  το Δημοτικό Συμβούλιο Λεβαδέων μετά την από **3875/21-2-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία δόθηκε σε κάθε Σύμβουλο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1  |  Πούλου Γιώτα  |
|  |  Μητάς Αλέξανδρος | 2 | Μπαρμπέρης Νικόλαος |
|  | Τσεσμετζής Εμμανουήλ | 3 | Αλεξίου Λουκάς |
|  | Δήμου Ιωάννης  | 4 | Πλιακοστάμος Κων/νος |
|  | Αποστόλου Ιωάννης | 5 | Χέβα Αθανασία(Νάνσυ)  |
|  | Σάκκος Μάριος  | 6 | Σπυρόπουλος Δημοσθένης |
|  | Νταντούμη Ιωάννα  |  |  |
|  | Καράβα Χρυσοβαλάντου Βασιλική (Βάλια) (Προσήλθε στο 1ο ΘΕΗΔ) |  |  |
|  | Μερτζάνης Κων/νος  |  | Αν και κλήθηκαν νόμιμα |
|  |  Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  | Κυπραίος Χρήστος |  |  |
|  | Γαλανός Κων/νος  |  |  |
|  |  Καπλάνης Κων/νος  |  |  |
|  | Τόλιας Δημήτριος  |  |  |
|  |  Τζουβάρας Νικόλαος  |  |  |
|  | Φορτώσης  Αθανάσιος |   |  |
|  | Καράλης Χρήστος  |  |  |
|  | Παπαϊωάννου Λουκάς  |  |  |
|  | Κοτσικώνας Επαμεινώνδας (Απών από 2-10ΘΗΔ) |  |  |
|  | Αρκουμάνης Πέτρος   |  |  |
|  | Μπράλιος Νικόλαος (Απών από 4-10ΘΗΔ) |  |  |
|  | Γερονικολού Λαμπρινή  |  |  |
|  | Τσιφής Δημήτριος (Απών από 1ο ΘΕΗΔ -10ΘΗΔ) |  |  |
|  | Καραμάνης Δημήτριος |  |  |
|  | Τουμαράς Βασίλειος |  |  |
|  | Κατής Χαράλαμπος (Απών στο 1ο ΘΕΗΔ) |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Παρών στη συνεδρίαση ήταν από τους προσκληθέντες Πρόεδρους των Κοινοτήτων ο κ. Μωραϊτης Λουκάς Πρόεδρος Κοινότητας Ανθοχωρίου .

Εισηγούμενος το 9Ο θέμα της ημερήσιας διάταξης, βάσει της υπ αριθμ. 3875/21-2-2020 πρόσκλησης, ο Πρόεδρος έθεσε υπόψη των μελών του Δημοτικού Συμβουλίου , το υπ αριθμ. 3711/20-2-2020 έγγραφο της Δ/νσης Κοινωνικής Προστασίας Παιδείας και Δια Βίου Μάθησης του Δήμου στο οποίο αναφέρονται:

*Σύντομο Ιστορικό*

*Α) Με την αριθμ. 44/2011 απόφαση του Δημοτικού Συμβουλίου ,που εγκρίθηκε με την 380/28.3.2011 απόφαση του Γ.Γ της Αποκεντρωμένης Διοίκησης Θεσσαλίας – Στ. Ελλάδας ( ΦΕΚ 690/τ.Β/29.4.2011 ) έγινε η συγχώνευση όλων των ΝΠΔΔ του Δήμου Λεβαδέων , μεταξύ άλλων και του ΝΠΔΔ «Φιλαρμονική Δήμου Λεβαδέων», στο νέο ΝΠΔΔ που συστήθηκε με την επωνυμία « Αθλητικός Πολιτιστικός Οργανισμός Δήμου Λεβαδέων ».*

*Β) Με την αριθμ. 217/2014 απόφαση του Δημοτικού Συμβουλίου που δημοσιεύτηκε στο ΦΕΚ 3421/Β/19.12.2014 καταργήθηκε το ΝΠΔΔ « Αθλητικός Πολιτιστικός Οργανισμός του Δήμου Λεβαδέων και την εκπλήρωση των σκοπών του και την άσκησης των δραστηριοτήτων του ανέλαβε ο Δήμος Λεβαδέων ,ο οποίος έγιμνε καθολικός διάδοχος του καταργηθέντος νομικού προσώπου και ειδικότερα η αρμόδια οργανική μονάδα το Τμήμα Παιδείας και Δια Βίου Μάθησης του Δήμου Λεβαδέων*

 *Λαμβάνοντας υπόψη τα ανωτέρω καθώς και :*

*α. το άρθρο 23 του Ο.Ε.Υ. ( ΦΕΚ 3212/Τ.Β./30.12.2011) όπως έχει τροποποιηθεί και ισχύει, σύμφωνα με το οποίο , για τις λεπτομερέστερες περιγραφές των αρμοδιοτήτων μιας οργανικής μονάδας , τις περιγραφές καθηκόντων , καθώς και για τις διαδικασίες διοίκησης και λειτουργίας της μονάδας , θέσεις εργασίας κλπ μπορούν να συντάσσονται κανονισμοί λειτουργίας ,*

*β. την επιτακτική ανάγκη καθορισμού του τρόπου λειτουργίας , των διαδικασιών διοίκησης , της διάρθρωσης των θέσεων εργασίας και της περιγραφής των επιμέρους καθηκόντων της Φιλαρμονικής Ορχήστρας ,με σκοπό την εύρυθμη λειτουργία της Φιλαρμονικής Ορχήστρας του Δήμου μας .*

*Καλείται το Δημοτικό συμβούλιο να αποφασίσει για την έγκριση του επισυναπτόμενου* ***Σχεδίου Κανονισμού Λειτουργίας Φιλαρμονικής Ορχήστρας Δήμου Λεβαδέων.***

 Το Δημοτικό Συμβούλιο μετά διαλογική συζήτηση και αφού έλαβε υπόψη του:

1. το υπ αριθμ. 3711/20-2-2020 έγγραφο της Δ/νσης Κοινωνικής Προστασίας Παιδείας και Δια Βίου Μάθησης του Δήμου, καιτο σχέδιο του Εσωτερικού Κανονισμού Λειτουργίας Φιλαρμονικής Ορχήστρας Δήμου Λεβαδέων, που είχαν διανεμηθεί
2. το άρθρο 23 του Ο.Ε.Υ. ( ΦΕΚ 3212/Τ.Β./30.12.2011)
3. τις διατάξεις των άρθρων 65,67,238 του Ν.3852/10 όπως τροποποιήθηκαν με τα άρθρα 72 και 74 του Ν.4555/2018.
4. Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

**Α)** Ψηφίζει τον Εσωτερικό Κανονισμό Λειτουργίας της Φιλαρμονικής Ορχήστρας Δήμου Λεβαδέων, ως κατωτέρω :

**Άρθρο 1: Αποστολή και Στόχοι της Φιλαρμονικής Ορχήστρας**

1. Η μουσική καλλιέργεια και αγωγή των μελών της.

2. Η μουσική και καλλιτεχνική εκπαίδευση, κατάρτιση και επιμόρφωση των μαθητών της στα τμήματα πνευστών και κρουστών οργάνων, καθώς και στη θεωρία της μουσικής.

3. Η ανάδειξη και προώθηση του έμψυχου καλλιτεχνικού δυναμικού της πόλης.

4. Η ανάδειξη μουσικών ταλέντων που θα τιμήσουν την πόλη και τη Φιλαρμονική.

5. Η συμβολή της στην αναβάθμιση του επιπέδου της πολιτιστικής ζωής στον Δήμο Λεβαδέων και την ευρύτερη περιοχή.

6. Η διοργάνωση ή/και συμμετοχή σε φεστιβάλ, μουσικές συναντήσεις, σεμινάρια, συ­ναυλίες, ομιλίες, εκδηλώσεις μουσικού και πολιτιστικού περιεχομένου στη Λιβαδειά, καθώς και σε διάφορα μέρη του εσωτερικού και του εξωτερικού και σε άλλες συνα­φείς καλλιτεχνικές εκδηλώσεις, με στόχο την ανάπτυξη της πνευματικής κίνησης.

7. Η συμβολή της στην λαμπρότερη διεξαγωγή εθνικών, θρησκευτικών και τοπικών επετείων/εορ­τών.

8. Η έκδοση βιβλίων, η δημιουργία ηλεκτρονικών εντύπων και ψηφιακών μέσων μουσικού περιεχο­μένου, με σκοπό την προβολή του έργου της Φιλαρμονικής και η ανάπτυξη του πο­λιτιστικού επιπέδου των κατοίκων της Λιβαδειάς.

9. Η καλλιτεχνική κατάρτιση των μαθητών στην εκτέλεση μουσικών έργων, στις σχολές πνευστών και κρουστών όπως επίσης και στη θεωρία της μουσικής.

10. Η ψυχαγωγία των δημοτών μέσω των εμφανίσεών της.

**Άρθρο 2: Διοίκηση/Δομή**

1. Η Φιλαρμονική Ορχήστρα αποτελεί υπηρεσία του Δήμου Λεβαδέων και εντάσσεται στο Τμήμα Παιδείας και Δια Βίου Μάθησης της Διεύθυνσης Κοινωνικής Προστασίας Παιδείας και Δια Βίου Μάθησης, όπως διαρθρώνεται στον εκάστοτε ισχύοντα Οργανισμό Εσωτερικής Υπηρεσίας (Ο.Ε.Υ.) του Δήμου.

2. Τα Όργανα Διοίκησης της Φιλαρμονικής Ορχήστρας είναι:

Ο Δήμαρχος ή ο αρμόδιος Αντιδήμαρχος ή ο αρμόδιος Εντεταλμένος Δημοτικός Σύμβουλος, σε συνεργασία με τον διοικητικό Προϊστάμενο Διεύθυνσης/Τμήματος της εκάστοτε οργανικής μονάδας, στην οποία εντάσσεται η Φιλαρμονική καθώς και τον Αρχιμουσικό. Για όλα τα θέματα που σχετίζονται με την εύρυθμη λειτουργία της Φιλαρμονικής αποφασίζει το Δημοτικό Συμβούλιο, κατόπιν εισήγησης του Αρχιμουσικού και του Προϊσταμένου της οργανικής μονάδας στην οποία εντάσσεται η Φιλαρμονική, ή του αρμόδιου Αντιδημάρχου, ή του αρμόδιου Εντεταλμένου Δημοτικού Συμβούλου.

Ο Δήμαρχος ή ο αρμόδιος Αντιδήμαρχος ή ο αρμόδιος Εντεταλμένος Δημοτικός Σύμβουλος σε συνεργασία με τον αρμόδιο Προϊστάμενο μεριμνούν για την επίτευξη της αποστολής και των στόχων της Φιλαρμονικής και την εποπτεία και έλεγχο της λειτουργίας της.

**Άρθρο 3: Εσωτερική Λειτουργία και τμήματα της Φιλαρμονικής Ορχήστρας**

Η Φιλαρμονική Ορχήστρα του Δήμου Λεβαδέων παρέχει υπηρεσίες εκμάθησης μουσικής έναντι αντιτίμου σε νέους μουσικούς σε όργανα πνευστά και κρουστά. Ειδικότερα, στη Φιλαρμονική λειτουργούν τα εξής τμήματα:

1. **Τμήμα Εκμάθησης Θεωρίας:** Στο τμήμα αυτό οι μαθητές μαθαίνουν τη βασική θεωρία της μουσικής, διαβάζουν ασκήσεις και έρχονται σε επαφή με τα όργανα της Φιλαρμονικής, πνευστά και κρουστά. Τα μαθήματα παραδίνονται από τον Αρχιμουσικό είτε από μουσικούς που πληρούν τις προϋποθέσεις διδασκαλίας θεωρητικής μουσικής και συνεργάζονται με τη φιλαρμονική.
2. **Τμήμα Εκμάθησης Οργάνων:** Στο τμήμα αυτό οι μαθητές εκπαιδεύονται στις βασικές τεχνικές του οργάνου που έχουν επιλέξει. Οι διδάσκαλοι μουσικοί της Φιλαρμονικής μεριμνούν για την εξάσκηση των μαθητών και τη μετάδοση των απαραίτητων γνώσεων ώστε, στη συνέχεια, οι μαθητές να μπορέσουν να αποτελέσουν μέρος της μπαντίνας και, εν συνεχεία, της μπάντας.
3. **Τμήμα Μπαντίνας:** Στο τμήμα αυτό εντάσσονται μαθητές ,ηλικίας 8- 16 ετών, οι οποίοι έχουν ολοκληρώσει τη βασική εκπαίδευσή τους στο όργανο το οποίο έχουν επιλέξει, έχοντας προχωρήσει σε ικανοποιητικό βαθμό ώστε να είναι σε θέση να εκτελούν μουσικά κομμάτια ομαδικά. Οι μαθητές της μπαντίνας εκπαιδεύονται στην ομαδική μουσική και στους κανόνες λειτουργίας της ορχήστρας, ώστε να μπορέσουν να αποτελέσουν μέρος της μπάντας της Φιλαρμονικής.
4. **Μπάντα Φιλαρμονικής:** Στο ανώτερο αυτό τμήμα της Φιλαρμονικής Ορχήστρας
συμμετέχουν οι μαθητές οι οποίοι έχουν ολοκληρώσει, κατά την κρίση του
Αρχιμουσικού, τα προηγούμενα τμήματα -της θεωρίας, των οργάνων και της μπαντίνας και θεωρούνται καλλιτεχνικά επαρκείς και έτοιμοι να συμμετάσχουν στις εμφανίσεις της μπάντας της Φιλαρμονικής είτε αυτές είναι τακτικές είτε έκτακτες.. Στην μπάντα της Φιλαρμονικής συμμετέχουν επίσης εθελοντικά και μουσικοί που δεν ανήκουν στο μαθητικό δυναμικό, οι οποίοι είναι καλλιτεχνικά επαρκείς, κατά την κρίση του Αρχιμουσικού και επιθυμούν να συμβάλουν στην εκπλήρωση της αποστολής και των στόχων της Φιλαρμονικής και ιδιαίτερα στην αναβάθμιση του πνευματικού και πολιτιστικού επιπέδου της Πόλης.

**Άρθρο 4 : Προσωπικό- Αρμοδιότητες – Καθήκοντα**

**4.1.** ΗΦιλαρμονική στελεχώνεται από προσωπικό, το οποίο κατατάσσεται, με βάση τον εκάστοτε ισχύοντα Ο.Ε.Υ., στην οργανική μονάδα στην οποία ανήκει Φιλαρμονική. Τα ειδικά τυπικά προσόντα για την πρόσληψη καλλιτεχνικού προσωπικού (μουσικών) Μόνιμου και Ιδιωτικού Δικαίου Αορίστου Χρόνου ρυθμίζονται από τη σχετική νομοθεσία περί προσλήψεων. Επίσης είναι δυνατή η πρόσληψη καλλιτεχνικού προσωπικού ( μουσικών ) Ιδιωτικού Δικαίου Ορισμένου Χρόνου από την καταβολή αντιτίμου υπό τη μορφή διδάκτρων από τους ωφελούμενους πολίτες , σύμφωνα με τις εκάστοτε ισχύουσες διατάξεις και τον ισχύοντα Ο.Ε.Υ του Δήμου Λεβαδέων .

**4.2. Η Ιεραρχία της Φιλαρμονικής** περιλαμβάνει :

1. Αρχιμουσικός

2. Εξάρχων

3. Κορυφαίος

4. Μουσικοί Μέλη

**4.3. Αρμοδιότητες – Καθήκοντα**

Στο προσωπικό ανατίθενται αρμοδιότητες και καθήκοντα από τον εκάστοτε Προϊστάμενο Τμήματος/Διεύθυνσης στην οποία εντάσσεται οργανικά η μονάδα της Φιλαρμονικής.

**-Αρμοδιότητες Αρχιμουσικού:**

- Είναι καλλιτεχνικά υπεύθυνος για την ομαλή λειτουργία της Φιλαρμονικής .

-Φροντίζει για την ομαλή διεξαγωγή των δοκιμών και για το άρτιο καλλιτεχνικό αποτέλεσμα των συναυλιών.

-Μεριμνά ώστε ο μουσικός να μπορεί απρόσκοπτα να αφοσιωθεί στο καλλι­τεχνικό του έργο.

-Είναι υπεύθυνος για τη διεξαγωγή των μαθημάτων, τις δοκιμές, τις συναυλίες, τους χώρους εργασίας, τις παρουσίες των μαθητών

Ειδικότερα:

-Μεριμνά για τον προγραμματισμό Συναυλιών, ρεπερτορίου, δοκιμών.

-Επιλέγει και προτείνει Μαέστρους και Σολίστ για έκτακτη εθελοντική συμμετοχή στο σχήμα της μπάντας.

-Προτείνει την αγορά και συντήρηση μουσικών οργάνων

-Προετοιμάζει την μπάντα και την μπαντίνα για τις πάγιες και έκτακτες εμφανί­σεις που έχει.

-Εμπλουτίζει το ρεπερτόριο της Φιλαρμονικής και εάν κρίνεται αναγκαίο μεταβαί­νει στις έδρες άλλων Φιλαρμονικών, αρχιμουσικών ή εκδοτικών οίκων προκειμένου αυτό να επιτευχθεί.

-Δημιουργεί και διατηρεί τις απαραίτητες δημόσιες σχέσεις με Αρχιμουσικούς και με κορυφαίους μουσικούς ανά όλη την Ελλάδα.

-Φροντίζει για την πλήρωση θέσεων μουσικών.

--Εκπαιδεύει τους νέους μουσικούς.

-Αναθέτει εργασίες Καλλιτεχνικές και Διοικητικές στους αρμόδιους και ελέγχει την εκπλήρωση αυτών.

-Μεριμνά για τη διάσωση, την διατήρηση και την ανάδειξη, τον εμπλουτισμό και την προβολή της “ Συλλογής αντικειμένων, εντύπων, αρχείων και πάσης φύσεως ντοκουμέντων της φιλαρμονικής.

-Υποχρεούται να ενημερώνει τον Προϊστάμενο της οργανικής μονάδας στην οποία εντάσσεται η Φιλαρμονική, καθώς και τον αρμόδιο Αντιδήμαρχο ή Εντε­ταλμένο Δημοτικό Σύμβουλο για τη λειτουργία της Φιλαρμονικής, τον προγραμ­ματισμό των δραστηριοτήτων της και την εν γένει εξέλιξή της.

**-Αρμοδιότητες του Εξάρχοντος**

Επικουρεί τον Αρχιμουσικό στα καλλιτεχνικά θέματα ( πρόβες, προετοιμασία των μουσικών κ.λ.π.) τον ενημερώνει για όλα τα θέματα λειτουργίας της Φιλαρμονικής και τον αναπληρώνει κατά την απουσία του.

**- Αρμοδιότητες Κορυφαίου**

Είναι υπεύθυνος καλλιτεχνικά για την Οικογένεια (Ομάδα) Οργάνων που εκπροσωπεί , καθώς επίσης φροντίζει για την καλή λειτουργία τους , την καλή χρήση και την συντήρηση τους .

**Αρμοδιότητες μουσικών**

1. Οι μουσικοί συνεργάζονται με τον Αρχιμουσικό για την ομαλή λειτουργία της Φι­λαρμονικής.
2. Είναι υπεύθυνοι για τη διδασκαλία των μαθητών των τμημάτων της Φιλαρμονικής σε ατομικά ή ομαδικά μαθήματα καθορισμένης διάρκειας σύμφωνα με το πρόγραμ­μα που καταρτίζεται κάθε διδακτικό έτος.
3. Σε συνεργασία με τον Αρχιμουσικό συμμετέχουν στον προγραμματισμό των καλλι­τεχνικών εμφανίσεων της Φιλαρμονικής ανά έτος.
4. Σε συνεργασία με τον Αρχιμουσικό συμμετέχουν στην προετοιμασία των μαθητών για την ένταξή τους στην μπαντίνα και στην μπάντα και συμμετέχουν στις δοκιμές της ορχήστρας.
5. Τηρούν μητρώο μαθητών και αρχείο παρουσιών των μαθητών.
6. Είναι υπεύθυνοι για την ενημέρωση των γονέων για την πρόοδο των ανήλικων μα­θητών και τη γενικότερη συμπεριφορά τους.
7. Μεριμνούν για την παράδοση των οργάνων και στολών στους μαθητές και εθελο­ντές μουσικούς που συμμετέχουν στην μπάντα της Φιλαρμονικής.

**Άρθρο 5 : Παροχή υπηρεσιών εκμάθησης μουσικής**

**5.1. Εναρξη μαθημάτων – Πρόγραμμα**

- Η ετήσια έναρξη των μαθημάτων πραγματοποιείται στις 15 Σεπτεμβρίου. Το διδακτικό έτος διαρκεί από τις 15 Σεπτεμβρίου εκάστου έτους έως τις 30 Ιουνίου του επόμενου ημερολογιακού έτους. Το χρονικό διάστημα του διδακτικού μήνα ορίζεται από την 15η εκάστου μήνα έως τη 14η του επόμενου μήνα (για παράδειγμα: από 15 Σεπτεμβρίου έως 14 Οκτωβρίου).

- Τα μαθήματα παραδίδονται από Δευτέρα έως Παρασκευή, συνήθως κατά τις απογευματινές ώρες.

- Το τελικό πρόγραμμα των μαθημάτων καταρτίζεται οριστικά έως τις 15 Οκτωβρίου εκάστου έτους. Δεν πραγματοποιούνται μαθήματα στη διάρκεια των σχολικών διακοπών του Πάσχα και των Χριστουγέννων καθώς και στις επίσημες αργίες.

Στη διάρκεια των σχολικών διακοπών του Πάσχα και των Χριστουγέννων μπορούν να πραγματοποιούνται πρόβες για τα μέλη της μπαντίνας και μπάντας.

**5.2 Εγγραφές**

- Με ανακοίνωση στην ιστοσελίδα του Δήμου Λεβαδέων καθώς και με κάθε άλλο πρόσφορο μέσο, ( π.χ δελτίο τύπου ) οι ενδιαφερόμενοι νέοι και παλαιοί μαθητές , πριν την ημερομηνία έναρξης των μαθημάτων (ή/και οποτεδήποτε εφόσον υπάρχουν κενές θέσεις μαθητών ανά διδάσκοντα μουσικό), θα ενημερώνονται για την υποβολή της αίτησης εγγραφής ή επανεγγραφής στα τμήματα της Φιλαρμονικής.

- Για του ανήλικους μαθητές η αίτηση θα υποβάλλεται από τον γονέα ή τον κηδεμόνα του ανηλίκου .

**5.3 Κριτήρια επιλογής**

Τα κριτήρια ως προς την επιλογή των μαθητών είναι τα ακόλουθα:

α) Για εγγραφή στο τμήμα Κρουστών γίνονται δεκτοί μαθητές από την ηλικία των 8 ετών.

β) Για την εγγραφή στο τμήμα Πνευστών γίνονται δεκτοί μαθητές που πρέπει να διαθέτουν μόνιμη οδοντοφυΐα στα εμπρόσθια δύο δόντια του κεντρικού τομέα της άνω και κάτω γνάθου,συνεπώς, να έχουν απολέσει τη νεογιλή οδοντοφυΐα στο κεντρικό τμήμα και των δύο γνάθων. Συνήθως, η διαδικασία αυτή αφορά τα 8 έτη των παιδιών.

Είναι δυνατή η παρακολούθηση έως δύο δοκιμαστικών μαθημάτων πριν την κατάθεση της απαιτούμενης αίτησης εγγραφής.

Γενικά στην Φιλαρμονική Ορχήστρα εγγράφονται μαθητές από 8-16 ετών.

**5.4 Διαγραφές μαθητών**

Με αίτημα του γονέα/κηδεμόνα του μαθητή είναι δυνατή η διαγραφή του από τα μητρώα μαθητών της Φιλαρμονικής Ορχήστρας . Εφόσον δεν υποβληθεί σχετικό γραπτό αίτημα διαγραφής, ο μαθητής συνεχίζει να θεωρείται ότι ανήκει στο μαθητικό δυναμικό της Φιλαρμονικής .και, ως εκ τούτου, η καταβολή του αντιτίμου για τις παρεχόμενες υπηρεσίες εκμάθησης μουσικής είναι υποχρεωτική, ανεξάρτητα από το εάν ο μαθητής παρακολούθησε ή όχι τα μαθήματα του μήνα.

**5.5 Καταβολή αντιτίμου**

Οι μαθητές της Φιλαρμονικής στους οποίους παρέχονται υπηρεσίες εκμάθησης μουσικής καταβάλλουν μηνιαίως σχετικό αντίτιμο (δίδακτρα). Το ύψος των διδάκτρων καθορίζεται και τροποποιείται με απόφαση του Δημοτικού Συμβουλίου Λεβαδέων.

Τα δίδακτρα καταβάλλονται μηνιαίως μετά το τέλος του διδακτικού μήνα, κατόπιν ειδοποίησης που θα αποστέλλεται με αποδεικτικό, από την 1η έως τη 15η εκάστου μήνα, μετά τη λήξη του διδακτικού μήνα, από την Ταμειακή Υπηρεσία του Δήμου Λεβαδέων.

Οι ενδιαφερόμενοι θα λαμβάνουν την ειδοποίηση στη διεύθυνση κατοικίας που έχουν δηλώσει κατά την εγγραφή τους. Η καταβολή των διδάκτρων δύναται να πραγματοποιείται και απευθείας στην Ταμειακή Υπηρεσία του Δήμου Λεβαδέων από την 1η εκάστου μήνα μετά τη λήξη του διδακτικού μήνα (για παράδειγμα: το ειδοποιητήριο για την καταβολή διδάκτρων της περιόδου από 15 Σεπτεμβρίου έως 14 Οκτωβρίου, θα αποστέλλεται μεταξύ 1ης και 15ης Νοεμβρίου, ενώ η καταβολή τους θα είναι δυνατή από 1η Νοεμβρίου στην Ταμειακή Υπηρεσία) .

-Σε περίπτωση απουσίας μαθητή για διάστημα που υπερβαίνει τον έναν μήνα και οφείλεται αποκλειστικά και αποδεδειγμένα σε λόγους υγείας, ο μαθητής (ή ο γονέας/κηδεμόνας αυτού, εφόσον είναι ανήλικος) μπορεί να απαλλάσσεται, κατόπιν αιτήσεώς του από τα μηνιαία δίδακτρα , με την προϋπόθεση να προσκομίσει τη γνωμάτευση ιατρού ή σε περίπτωση νοσηλείας βεβαίωση νοσοκομείου. Δεν προβλέπεται αναλογική απαλλαγή από μέρος των μηνιαίων διδάκτρων, σε περίπτωση απουσίας, έστω και για λόγους υγείας, μικρότερη του ενός μήνα.

-Σε περίπτωση μη υποβολής έγγραφης αίτησης διαγραφής, ο μαθητής συνεχίζει να θεωρείται ότι ανήκει στο μαθητικό δυναμικό της Φιλαρμονικής και η καταβολή του αντιτίμου για τις παρεχόμενες υπηρεσίες εκμάθησης μουσικής είναι υποχρεωτική, ανεξάρτητα από το εάν ο μαθητής παρακολούθησε ή όχι τα μαθήματα του μήνα.

**Άρθρο 6 : Υποχρεώσεις μαθητών και εθελοντών μουσικών της μπάντας**

**6.1.** Η παρακολούθηση των μαθημάτων είναι υποχρεωτική. Εάν μαθητής απουσιάσει για οποιονδήποτε λόγο, για μικρό ή μεγαλύτερο χρονικό διάστημα, το μάθημα δεν αναπληρώνεται. Σε περίπτωση απουσίας του διδάσκοντα υπάρχει πρόβλεψη για αναπλήρωση μαθημάτων ή -εφόσον αυτό δεν είναι εφικτό- προβλέπεται η απαλλα­γή των μαθητών από τα δίδακτρα, εφόσον η απουσία του διδάσκοντα, για λόγους ανωτέρας βίας, υπερβεί τον έναν μήνα.

**6.2** Οι μαθητές και οι εθελοντές μουσικοί της Φιλαρμονικής οφείλουν να σέβονται τον χώρο της και να μην προκαλούν βλάβες ή όποια άλλη φθορά στις εγκαταστάσεις, τα μουσικά όργανα ή τα έπιπλα της Φιλαρμονικής. Σε αντίθετη περίπτωση υποχρε­ούνται να αποκαταστήσουν πλήρως τις βλάβες και τις φθορές.

**6.3** Οι μαθητές μπορούν να δανείζονται όργανα που ανήκουν στην κυριότητα της Φι­λαρμονικής, για το τρέχον διδακτικό έτος και εφόσον υπάρχει διαθεσι­μότητα των μουσικών οργάνων. Μετά την πάροδο του ανωτέρω χρονικού διαστήματος οι μαθητές οφείλουν να επιστρέφουν τα όργανα και να προμηθευτούν δικά τους. Τα όργανα παραδίδονται στους μαθητές ή στο γονέα /κηδεμόνα για ανήλικο μαθητή, με αποδεικτικό παράδοσης-παραλαβής και επι­στρέφονται με τον ίδιον τρόπο. Οποιαδήποτε φθορά στα μουσικά όργανα κατά τη διάρκεια του δανεισμού βαρύνει αποκλειστικά τους μαθητές ή τους γονέα /κηδεμόνα ή τους εθελοντές μου­σικούς, οι οποίοι, είναι υπεύθυνοι για τη συντήρησή τους σύμφωνα με τις οδηγίες του Αρχιμουσικού. Απαγορεύεται η χρήση των οργάνων κυριότητας της Φιλαρμονι­κής από τους μαθητές ή τους εθελοντές μουσικούς για σκοπούς αλλότριους και ξένους προς τους σκοπούς της Φιλαρμονικής Ορχήστρας του Δήμου. Σε περίπτωση βλάβης του μουσικού οργάνου ιδιοκτησίας της Φιλαρμονικής, ο μαθητής ή ο εθελοντής μουσικός που συμμετέχει στην μπάντα υποχρεούται να αναφέρει αμέσως τη βλάβη. Ο Αρχιμουσικός μετά την εξέταση της αιτιολογίας για τη βλάβη του μουσικού οργάνου θα εκδίδει σχετική βεβαίωση για τον καταλογισμό ή μη της δαπάνης επισκευής, ή αντικατάστασης του μουσικού οργάνου στον ενήλικο μαθητή ή στον εθελοντή μουσικό ή στον γονέα-κηδεμόνα του μαθητή στην περίπτωση που αυτός εί­ναι ανήλικος . Ο καταλογισμός θα γίνεται από τις αρμόδιες υπηρεσίες του Δήμου και σύμφωνα με τις ισχύουσες διατάξεις .

**6.4.** Όλοι οι συμμετέχοντες στη Φιλαρμονική Ορχήστρα οφείλουν να ενημερώνουν έγκαιρα τον Αρχιμουσικό, για τυχόν απουσία τους από προκαθορισμένη πρόβα, μάθημα, εμ­φάνιση, για οποιοδήποτε λόγο.

**6.5** Εάν για οποιονδήποτε λόγο κάποιο μέλος αποχωρήσει από τη Φιλαρμονική υποχρεούται να παραδώσει όργανο και στολή σε άριστη κατάσταση και κατόπιν συντήρησης και καθαρισμού (αντιστοίχως) και να ζητήσει εγγράφως τη διαγραφή του από τα τη­ρούμενα μητρώα.

**Αρθρο 7 . Φοίτηση- Έλεγχος προόδου μαθητών**

**7.1** Οι μαθητές της Φιλαρμονικής Ορχήστρας πρέπει να παρακολουθούν όλα τα υποχρεωτικά ατομικά και ομαδικά μαθήματα του προγράμματος σπουδών τους στο «Φιλαρμονική Ορχήστρα », εκτός εάν συντρέχουν λόγοι απαλλαγής.

Ο Αρχιμουσικός αξιολογεί τους λόγους έπειτα από αίτηση του μαθητή ή του γονέα/κηδεμόνα.

Οι μαθητές οφείλουν να προσέρχονται εγκαίρως στα μαθήματά τους, για να εκμεταλλεύονται πλήρως τη διδακτική ώρα και να μη δημιουργούν πρόβλημα στον επόμενο μαθητή.

Για τα μέλη της μπαντίνας και της μπάντας, οι πρόβες καθορίζονται από τον Αρχι­μουσικό. Οι πρόβες μπορούν να διακοπούν κατά την κρίση του Αρχιμουσικού, στις εξής περιπτώσεις:

α. όταν υπάρχει πλημμελής προσέλευση

β. όταν η μελέτη εκ μέρους των μουσικών δεν είναι επαρκής

γ. σε οποιαδήποτε άλλη εξαιρετική περίπτωση κατά την κρίση του Αρχιμου­σικού (π.χ. έκτακτα καιρικά φαινόμενα ).

**7.2 . Έλεγχος προόδου μαθητών**

Η πρόοδος των μαθητών όλων των επιπέδων θα εξετάζεται από τριμελής επιτροπή διδασκόντων μουσικών της Φιλαρμονικής Ορχήστρας , σε ένα σύντομο πρόγραμμα με κλίμακες και μία σπουδή.

Οι εξετάσεις για την πρόοδο των μαθητών θα πραγματοποιούνται την περίοδο Ιανουαρίου-Μαρτίου .

**7.3 Μελέτη**

α. Η καθημερινή μελέτη είναι το βασικότερο συστατικό της προόδου. Χρόνος μελέτης είναι προσωπική υπόθεση: κάθε μαθητής μελετά όση ώρα είναι απαραίτητο, ώστε να ανταπεξέλθει στις απαιτήσεις της Φιλαρμονικής και της ύλης που του έχει ανατεθεί, ανάλογα με το επίπεδο σπουδών.

β. Η μελέτη στις αίθουσες και τα όργανα της Φιλαρμονικής είναι ελεύθερη όταν δε χρησιμοποιούνται για άλλα μαθήματα.

γ. Οι μαθητές οφείλουν να έρχονται στο μάθημά τους άρτια προετοιμασμένοι και με όλο το συνοδευτικό υλικό που έχει υποδείξει ο Αρχιμουσικός.

**Αρθρο 8 - Κανόνες Συμπεριφοράς**

α. Η συμπεριφορά των μαθητών προς τους συμμαθητές τους, προς τον Αρχιμουσικό και το υπόλοιπο προσωπικό πρέπει να είναι ευγενική και κόσμια. Η ευγένεια είναι δείγμα ενός καλλιτέχνη, ανεξαρτήτως ηλικίας.

β. Η παραμονή στους χώρους της Φιλαρμονικής απαιτεί ησυχία.

γ. Οι σπουδαστές της Φιλαρμονικής οφείλουν να σέβονται το χώρο στον οποίο φοιτούν και να μην προκαλούν βλάβες ή όποια άλλη φθορά στις εγκαταστάσεις, τα μουσικά όργανα ή τα έπιπλα της Φιλαρμονικής. Σε αντίθετη περίπτωση υποχρεούνται να καταβάλουν αποζημίωση.

**8.1** Οι ποινές που επιβάλλονται σε περίπτωση μη τήρησης του παρόντος Κανονισμού είναι:

α) Έγγραφη επίπληξη

β) Αποβολή από την πρόβα

γ) Αποκλεισμό από εμφάνιση

δ) Αποβολή από την Φιλαρμονική Ορχήστρα του Δήμου Λεβαδέων και αφαίρεση της ιδιότητας ως μέλος αυτής .

Οι περιπτώσεις (α), (β) (γ) επιβάλλονται από τον Αρχιμουσικό και η περίπτωση ( δ ) από το Δημοτικό Συμβούλιο μετά από εισήγηση του Αρχιμουσικού και του Προϊσταμένου Τμήματος/ Διεύθυνσης.

**Άρθρο 9 - Τακτικές και έκτακτες εμφανίσεις της μπάντας της Φιλαρμονικής**

Η συμμετοχή – είτε ατομική είτε συλλογική (σύνολα, εργαστήρια, ορχήστρες) – σε συναυλίες και άλλες εκδηλώσεις της «Φιλαρμονικής Ορχήστρας» είναι υποχρεωτική.

Κατά κανόνα δεν επιτρέπεται η συμμετοχή μαθητή της «Φιλαρμονικής Ορχήστρας » σε μουσική εκδήλωση άλλης Φιλαρμονικής, Μουσικής Σχολής ή συνόλου. Αρμόδιος για να δώσει τέτοια άδεια είναι ο Αρχιμουσικός, έπειτα από αίτηση του μαθητή και υπό προϋποθέσεις.

Κατ' εφαρμογή του άρθρου 1 του παρόντος Κανονισμού και προκειμένου για την εκπλήρωση των σκοπών της Φιλαρμονικής Ορχήστρας του Δήμου Λεβαδέων και ειδικά σε ό,τι αφορά τη συμβολή της στην αναβάθμιση του επιπέδου της πολιτιστικής ζωής του Δήμου , τη συμβολή της στη διεξαγωγή εθνικών, θρησκευτικών και τοπικών επετείων/εορτών και στην ενδυνάμωση της επικοινωνίας με το φιλόμουσο κοινό και με την τοπική κοινωνία, οι μαθητές και οι εθελοντές μουσικοί που εντάσσονται στην Μπάντα της Φιλαρμονικής, σε συνεργασία με τον Αρχιμουσικό, θα εμφανίζονται τακτικά στις εξής περιστάσεις:

* 28 Οκτωβρίου, Εθνική Επέτειος
* 21 Νοεμβρίου,Εορτασμός του Πολιούχου της πόλης
* 6 Ιανουαρίου, Εορτή των Θεοφανείων
* 25 Μαρτίου, Εθνική Επέτειος
* 1 Απριλίου απελευθέρωση της πόλης
* Μεγάλη Παρασκευή (κινητή θρησκευτική εορτή)

Εκτός των παραπάνω εμφανίσεων, η Φιλαρμονική Ορχήστρα μπορεί, κατόπιν διαθεσιμότητας των μαθητών-μελών της και των εθελοντών μουσικών-μελών της, να υπάρχουν και έκτακτες εμφανίσεις εντός του Δήμου Λεβαδέων .Η συμμετοχή ή όχι της μπάντας σε έκτακτες εμφανίσεις εντός του Δήμου Λεβαδέων θα κρίνεται με βάση τις παραπάνω προϋποθέσεις, από τον αρμόδιο Αντιδήμαρχο ή Εντεταλμένο Δημοτικό Σύμβουλο μετά από γνώμη του Αρχιμουσικού για την πλήρωση των ανωτέρω προϋποθέσεων .

Το ανώτατο όριο εμφανίσεων της Φιλαρμονικής Ορχήστρας εκτός της έδρας ( Δήμου Λεβαδέων ) σε εκδηλώσεις και μουσικά φεστιβάλ μπορεί να ανέλθει έως 7 εμφανίσεις ανά έτος. Για την πραγματοποίηση αυτών των εμφανίσεων, ο φορέας που επιθυμεί την πλαισίωση μιας εκδήλωσης ή τη συμμετοχή της Φιλαρμονικής σε μουσικό φεστιβάλ θα πρέπει να απευθύνει εγκαίρως σχετικό γραπτό αίτημα, στο οποίο θα αναφέρεται το είδος της εκδήλωσης καθώς και το είδος της προς εκτέλεση μουσικής σύνθεσης. Το αίτημα θα τίθεται σε επεξεργασία από τον Αρχιμουσικό σε συνεργασία με τα μέλη της μπάντας. Η συμμετοχή της Μπάντας συναρτάται:

* με το είδος της υπηρεσίας,
* με την εξασφάλιση της σύμφωνης γνώμης των μελών μουσικών.
* με τη δυνατότητα σύνθεσης, εγκαίρως, ισορροπημένου ηχοχρωματικά συνόλου

Η συμμετοχή ή όχι της μπάντας σε εμφανίσεις εκτός έδρας σύμφωνα με τα παραπάνω θα κρίνεται από τον Δημοτικό Συμβούλιο μετά από εισήγηση του αρμόδιου Αντιδημάρχου ή Εντεταλμένου Δημοτικού Συμβούλου , σε συνεργασία με τον Προϊστάμενο Τμήματος /Διεύθυνσης της οργανικής μονάδας στην οποία εντάσσεται η Φιλαρμονική**.**

**Άρθρο 10 - Προμήθειες**

Η εκτέλεση των κάθε λογής προμηθειών που αφορούν τη Φιλαρμονική διενεργούνται σύμφωνα με τις διατάξεις που ισχύουν και εφαρμόζονται κάθε φορά για την εκτέλεση των προμηθειών των Δήμων, μέσω των αρμοδίων υπηρεσιών.

**Άρθρο 11: Στολές και Όργανα που ανήκουν στην κυριότητα της Φιλαρμονικής**

Τα όργανα και οι στολές είναι περιουσία της Φιλαρμονικής του Δήμου Λεβαδέων και παρέχονται προς χρήση αποκλειστικά και μόνο για τη λειτουργία της.

Οι στολές φυλάσσονται στον χώρο της Φιλαρμονικής σε ειδικούς αποθηκευτικούς χώρους, μέσα σε σάκο αποθήκευσης που αναγράφει το όνομα του μέλους.

Στη συλλογή της Φιλαρμονικής του Δήμου Λεβαδέων, η οποία εμπλουτίζεται με προμήθειες, ή δωρεές οργάνων, ανήκουν τα παρακάτω όργανα:

|  |  |  |
| --- | --- | --- |
| **ΟΡΓΑΝΟ** | **ΜΑΡΚΑ** | **ΜΟΝΤΕΛΟ** |
| ΚΛΑΡΙΝΕΤΟ Bb | Buffet Crampon | B10 |
| ΚΛΑΡΙΝΕΤΟ Bb | Buffet Crampon | B10 |
| ΚΛΑΡΙΝΕΤΟ Bb | Buffet Crampon | B10 |
| ΚΛΑΡΙΝΕΤΟ Bb | Buffet Crampon | B10 |
| ΚΛΑΡΙΝΕΤΟ Bb | Startone | Scl-25 |
| ΚΛΑΡΙΝΕΤΟ Bb | Startone | Scl-25 |
| ΚΛΑΡΙΝΕΤΟ Bb | Paraschos | ATHENS ΕΛΛΑΔΑ |
| ΚΛΑΡΙΝΕΤΟ Bb | Paraschos | ATHENS ΕΛΛΑΔΑ |
| ΦΛΑΟΥΤΟ  | ADAM | ADAM |
| ΦΛΑΟΥΤΟ | ADAM | ADAM |
| ΣΑΞΟΦΩΝΟ ΑΛΤΟ | B&H | For Boosey&Hawkes |
| ΣΑΞΟΦΩΝΟ ΑΛΤΟ | B&H | For Boosey&Hawkes |
| ΣΑΞΟΦΩΝΟ ΑΛΤΟ | B&H |

|  |  |
| --- | --- |
| Alpha A130 |  |

 |
| ΣΑΞΟΦΩΝΟ ΑΛΤΟ | Weril | Alpha A130 |
| ΣΑΞΟΦΩΝΟ ΤΕΝΟΡΟ | THOMANN | TTS 350 |
| ΣΑΞΟΦΩΝΟ ΣΟΠΡΑΝΟ | Paraschos | ATHENS ΕΛΛΑΔΑ |
| ΣΑΞΟΦΩΝΟ ΑΛΤΟ | THOMANN | TAS-150 |
| ΣΑΞΟΦΩΝΟ ΑΛΤΟ | THOMANN | TAS-150 |
| ΣΑΞΟΦΩΝΟ ΑΛΤΟ | Weril | Alpha A130 |
| ΣΑΞΟΦΩΝΟ ΑΛΤΟ | Weril | Alpha A130 |
| ΣΑΞΟΦΩΝΟ ΤΕΝΟΡΟ | B&H 400 | For Boosey&Hawkes |
| ΤΡΟΜΠΕΤΑ Bb 2 TEM. | Paraschos | ATHENS ΕΛΛΑΔΑ |
| ΤΡΟΜΠΕΤΑ Bb 3 TEM. | KINE | USE |
| ΤΡΟΜΠΕΤΑ Bb 3 TEM. | ΚΟΝΕ | USE |
| EUPHONIUM Bb 3 ΤΕΜ. | B&H 400 | For Boosey&Hawkes |
| ΤΟΥΜΠΑ Eb | senturi | 73358 |
| ΤΖΕΝΙΣ 4 ΤΕΜ. | LIGNOALNE  | Παλιά |
| ΑΛΤΙΚΟΡΝΑ 4 ΤΕΜ | LIGNOALNE | Παλιά |
| ΚΟΡΝΟ Eb | ditta | παλιό |
| Flicorno 4 τεμ. | LIGNOALNE | παλιά |
| Τρομπονι με κλειδιά 2 τεμ. | Weril | F670 |
|

|  |  |  |
| --- | --- | --- |
| Τρομπονι με κλειδιά 2 τεμ. | KINE | USE |

 | Paraschos | ATHENS ΕΛΛΑΔΑ |
| ΤΡΟΜΠΟΝΙ Α ΤΙΡΟ | LIGNOALNE | παλιό |
| DRUM SET | PEARL | Μπορντο |
| Τρομπόνια με κλειδιά 2 τεμ. | AMATTI | ΠΑΛΙΑ |
| CYMBALS FOR BAND 2 ΤΕΜ. | PAISTE | 12'' SPLASH 101 |
| BASS 3 ΤΕΜ. |  | ΠΑΛΙΑ |
| ΣΟΥΖΑΦΩΝ 1 |  | ΠΑΛΙΟ |
| PIANO 1 TEMκαφέ | YAMAHA Clavinova | Δανεισμένο από το Ωδείο |
| SNARE DRUMμεταλλικό | Rocers USE | 14'' 4,5 |
| SNARE DRUMμεταλλικό | Rocers USE | 14'' 4,5 |
| SNARE DRUMμεταλλικό | Rocers USE | 14'' 4,5 |
| SNARE DRUMμεταλλικό | Rocers USE | 14'' 4,5 |
| SNARE DRUMΛευκό | Suzuki | 12'' 4,5 |
| SNARE DRUMΛευκό | Suzuki | 12'' 4,5 |
| ΚΑΣΣΑ και βαση | adam | ΒΑΣΗ παλιά |
| DRUM SETΜπορντό | demo | Δανεισμένο από το Ωδείο  |
| Αναλόγια Ορχηστρ.17 | Αναλόγια Ορχ. |  |
|  |  |  |

**Αρθρο 12**

α. Κάθε άλλη λεπτομέρεια που αναφέρεται στη λειτουργία της Φιλαρμονικής Ορχήστρας του Δήμου και δεν προβλέπεται από σχετικά διατάγματα και νόμους καθώς και από τον ΟΕΥ του Δήμου Λεβαδέων ρυθμίζονται με αποφάσεις του Δημοτικού Συμβουλίου του Δήμου Λεβαδέων.

β. Τροποποίηση του παρόντος Κανονισμού Λειτουργίας γίνεται με απόφαση του Δημοτικού Συμβουλίου του Δήμου Λεβαδέων.

γ. Κάθε προγενέστερος Κανονισμός Εσωτερικής Λειτουργίας, που αφορά τη λειτουργία και διαχείριση της Φιλαρμονικής, καταργείται.

**Η απόφαση πήρε τον αριθμό 31**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |
| --- | --- |
|  Καλογρηάς Αθανάσιος |  ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ |  Λιβαδειά αυθημερόν  |
| Δήμου Ιωάννης  |  Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Νταντούμη Ιωάννα  |   |
| Καράβα Χρυσοβαλάντου Βασιλική (Βάλια)  |  |
| Μερτζάνης Κων/νος  |  |
|  Γιαννακόπουλος Βρασίδας  |  |
| Σαγιάννης Μιχαήλ  |  |
| Κυπραίος Χρήστος |  |
| Γαλανός Κων/νος  |  |
|  Καπλάνης Κων/νος  |  |
| Τόλιας Δημήτριος  |  |
|  Τζουβάρας Νικόλαος  |  |
| Φορτώσης  Αθανάσιος |  |
| Καράλης Χρήστος  |   |
| Παπαϊωάννου Λουκάς  |  |
| Αρκουμάνης Πέτρος   |  |
| Γερονικολού Λαμπρινή  |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος  |  |